ΓΡΑΠΤΗ ΕΡΩΤΗΣΗ E-1272/01

υποβολή: Salvador Garriga Polledo (PPE-DE) προς την Επιτροπή

(2 Μαΐου 2001)

Θέμα: Μη τήρηση του ευρωπαϊκού ρυθμιστικού πλαισίου για την επεξεργασία τωνγρών λυμάτων

Μία δεκαετία μετά από την έγκριση του ευρωπαϊκού κανονιστικού πλαισίου για την επεξεργασία τωνγρών λυμάτων, 37 αστικές περιοχές 150 000 κατοίκων και πλέον εκχέουν ταγρά τους απόβλητα χωρίς κανενός τύπου επεξεργασία.

Εκτός από τους κινδύνους για τηνγεία των κατοίκων των αστικών περιοχών που παραβιάζουν το εν λόγω κανονιστικό πλαίσιο, η παραβίαση αυτή αποτελεί ένα ιδιαιτέρως κακό παράδειγμα για τιςποψήφιες προς ένταξη στην Ευρωπαϊκή Ένωση χώρες, καθώς και την ευθυγράμμιση των νομοθεσιών τους με τις περιβαλλοντικές προδιαγραφές της ΕΕ με την κατάλληλη ταχύτητα, πράγμα το οποίο δεν έχει ακόμη συμβεί και για το οποίοφίστανται επικρίσεις.

Μπορεί η Επιτροπή να αναφέρει τους λόγους για τους οποίους δεν έχει λάβει τα κατάλληλα μέτρα εναντίον των παραβατών και τι σκοπεύει να πράξει προκειμένου να τους αναγκάσει να τηρούν το προαναφερθέν ευρωπαϊκό κανονιστικό πλαίσιο,ποβάλλοντας ταγρά τους λύματα στη δέουσα επεξεργασία, όπως προβλέπει η σχετική κοινοτική ρύθμιση;

Απάντηση της κας Wallstrm εξ ονόματος της Επιτροπής

(4 Ιουλίου 2001)

Η οδηγία 91/271/ΕΟΚ του Συμβουλίου της 21ης Μαΐου 1991 σχετικά με την επεξεργασία των αστικών λυμάτων(1) (καλούμενη εν προκειμένω Οδηγία για τα αστικά λύματα) καθορίζει σαφείς στόχους από πλευράς προθεσμιών και περιβαλλοντικών στόχων:

- καθορισμός, μέχρι τα τέλη του 1993, ευπαθών περιοχών σύμφωνα με τα κριτήρια που καθορίζονται στην Οδηγία·

- μέχρι τα τέλη του 1998, τριτοβάθμια επεξεργασία για όλους τους οικισμούς άνω των 10 000 μονάδων ισοδύναμου πληθυσμού (Μ.Ι.Π)(2) στις λεκάνες απορροής τέτοιων ευπαθών περιοχών·

- μέχρι τα τέλη του 2000, δευτεροβάθμια επεξεργασία για όλους τους οικισμούς άνω των 15 000 μονάδων ισοδύναμου πληθυσμού στις κανονικές λεκάνες απορροής (δηλαδή για τα ύδατα που δεν χαρακτηρίζονται ως ευπαθή)·

- μέχρι τα τέλη του 2005, δευτεροβάθμια επεξεργασία για όλους τουςπόλοιπους οικισμούς που εμπίπτουν στο πεδίο εφαρμογής της Οδηγίας.

Είναι προφανές ότι τα περισσότερα κράτη μέλη έχουν σημαντικές ελλείψεις όσον αφορά την τήρηση όλων των ανωτέρω προθεσμιών και τον καθορισμό των ευπαθών περιοχών.

Στη διάρκεια των δύο τελευταίων ετών και βάσει των πληροφοριών που διαβίβασαν τα κράτη μέλη, η Επιτροπή ήλεγξε τον βαθμό συμμόρφωσης με τις πρώτες απαιτήσεις της Οδηγίας. Σημειωτέον ότι οι εν προκειμένω εργασίες της Επιτροπής επιβραδύνθηκαν, σε ορισμένες περιπτώσεις δε, σημαντικά, από την καθυστέρηση με την οποία σχεδόν όλα τα κράτη μέλη διαβίβασαν τις πληροφορίες τους.

Η Επιτροπή θεωρεί ότι ενώ κατεβλήθησαν σημαντικές προσπάθειες από ορισμένα κράτη μέλη, η εφαρμογή της Οδηγίας για τα αστικά λύματα καθυστερεί και είναι ελλιπής, σε σχέση με τη συμμόρφωση τόσο με τους αναγκαίους στόχους επεξεργασίας όσο και με τις καθορισθείσες προθεσμίες.

Προκειμένου να επιτευχθεί καλύτερη εφαρμογή, η Επιτροπή θα συνεχίσει να παρακολουθεί και να συμβάλλει στην εξασφάλιση της συμμόρφωσης. Η Επιτροπή δεν θα διστάσει να λάβει όλα τα αναγκαία μέτρα, συμπεριλαμβανομένης της προσφυγής στη διαδικασία που καθορίζεται στο άρθρο 226 (πρώην άρθρο 169) της Συνθήκης ΕΚ, ούτως ώστε να εξασφαλισθεί η πλήρης συμμόρφωση με τη συγκεκριμένη νομοθεσία.

(1) ΕΕ L 135 της 30.5.1991.

(2) Ως μονάδες ισοδύναμου πληθυσμού νοείται το βιοαποικοδομήσιμο φορτίο πενθήμερης βιοχημικής ζήτησης οξυγόνου (biochemical oxygen demand BOD5) 60g οξυγόνου ημερησίως.